Frá og með 1. janúar 2020 er aðeins tekið við rafrænum reikningum Fjármála - og efnahagsráðuneytið óskar eftir að frá og með 1. janúar 2020 verði allir reikningar vegna kaupa ríkisstofnana á vöru og þjónustu rafrænir . Óskað er eftir að reikningar berist á XML formi í gegnum skeytamiðlara en ríkið mun ekki lengur taka við reikningum á PDF formi í gegnum tölvupóst . Á heimasíðu Vegagerðarinnar geta allir skráð inn reikninga til ríkisstofnana sér að kostnaðarlausu . Þetta hentar þeim sem ekki hafa rafrænt bókhaldskerfi , eru ekki bókhaldsskyldir eða geta ekki notað eigið kerfi til að senda reikninga á rafrænu formi . Einnig má benda á að mörg netbókhaldskerfi eru í boði á viðráðanlegu verði þar sem hægt er að senda rafræna reikninga .